《虚谷志归十首》
元代·方回

奔走真何谓，衰颓恐不应。
灸瘢疼怕雨，渴卧梦思冰。
端午宜觞客，生辰欲饭僧。
乍归两皆省，自笑一无能。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。